เทศบัญญัติเทศบาลตำบลบ้านดู่เทศบัญญัติเทศบาลตำบลบ้านดู่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนของเทศบาลตำบลบ้านดู่อำเภอเมืองเชียงราย จังหวัดเชียงรายพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๖๐ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลบ้านดู่โดยความเห็นชอบของสภาเทศบาลตำบลบ้านดู่ และผู้ว่าราชการจังหวัดเชียงรายจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลบ้านดู่ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่บางส่วนของเทศบาลตำบลบ้านดู่อำเภอเมืองเชียงราย จังหวัดเชียงราย พ.ศ. ๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเชียงรายที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ เป็นเส้นตรงแนวตะวันตก - ตะวันออก ที่อยู่ห่างจากแนวขนานระยะ ๑,๐๐๐ เมตรกับศูนย์กลางทางหลวงแผ่นดิน หมายเลข ๑ (ถนนพหลโยธิน)ไปตามเส้นแบ่งเขตระหว่างตำบลบ้านดู่ กับตำบลนางแลด้านตะวันออก จดเส้นแบ่งเขตระหว่างตำบลบ้านดู่ กับตำบลริมกกด้านใต้ จดเส้นแบ่งเขตระหว่างตำบลบ้านดู่กับตำบลริมกกด้านตะวันตก จดเส้นขนาน ระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน)ไปทางทิศเหนือ ระยะ ๓,๐๐๐เมตรบรรจบกับถนนทางหลวงแผ่นดินหมายเลข ๑๑๕๑ จดกับแนวเขตมหาวิทยาลัยราชภัฏเชียงรายเว้นแต่ พื้นที่บริเวณที่ ๒ บริเวณที่ ๓และบริเวณที่ ๔บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นตั้งฉากกับทางหลวงแผ่นดินหมายเลข๑ (ถนนพหลโยธิน) ตรงจุดที่ห่างจากศูนย์กลางทางหลวงแผ่นดินหมายเลข ๑๑๕๑บรรจบกับศูนย์กลางทางหลวงแผ่นดินหมายเลข ๑ (ถนนพหลโยธิน) ระยะ ๑,๘๐๐ เมตร เป็นเส้นตรงไปทางทิศตะวันออกระยะ ๑,๘๐๐เมตรด้านตะวันออก จดเส้นขนาน ระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน) มาทางทิศใต้บรรจบกับถนนทางเข้าสนามบินแม่ฟ้าหลวงเชียงรายจดเส้นแบ่งเขตระหว่างตำบลบ้านดู่กับตำบลริมกกด้านใต้ จดเส้นแบ่งเขตระหว่างตำบลบ้านดู่กับตำบลริมกกด้านตะวันตก จดเส้นขนาน ระยะ ๘๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน) ไปทางทิศเหนือจดแนวเขตสุสานบ้านป่าซางบรรจบกับถนนทางหลวงแผ่นดินหมายเลข ๑๑๕๑จดแนวเขตมหาวิทยาลัยราชภัฏเชียงรายเว้นแต่ พื้นที่บริเวณที่ ๓และบริเวณที่ ๔บริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดเส้นตั้งฉากกับทางหลวงแผ่นดินหมายเลข๑๑๕๑ ไปทางทิศเหนือระยะ ๙๐๐ เมตร ตรงจุดขนานกับศูนย์กลางทางหลวงแผ่นดินหมายเลข ๑(ถนนพหลโยธิน) ระยะ ๕๐๐ เมตร เป็นเส้นตรงไปทางทิศตะวันออก ระยะ ๘๐๐ เมตรด้านตะวันออก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน) ไปทางทิศใต้บรรจบกับเส้นขนานระยะ ๓๐๐ เมตร กับศูนย์กลางถนนทางเข้าสนามบินแม่ฟ้าหลวงเชียงรายด้านใต้ จดเส้นขนานระยะ๓๐๐ เมตร กับศูนย์กลางถนนทางเข้าสนามบินแม่ฟ้าหลวงเชียงรายตรงจุดขนานกับศูนย์กลางทางหลวงแผ่นดินหมายเลข ๑ (ถนนพหลโยธิน) ระยะ ๓๐๐ เมตรเป็นเส้นตรงไปทางทิศตะวันตกเฉียงเหนือ ระยะ ๘๐๐ เมตรด้านตะวันตก จดเส้นขนานระยะ ๕๐๐ เมตรกับศูนย์กลางถนนทางหลวงแผ่นดินหมายเลข ๑ (ถนนพหลโยธิน)ตรงจุดขนานกับศูนย์กลางทางหลวงแผ่นดินหมายเลข ๑๑๕๑ ระยะ ๖๐๐ เมตรเป็นเส้นตรงไปทางทิศเหนือ ระยะ ๑,๕๐๐ เมตรเว้นแต่ พื้นที่บริเวณที่ ๔บริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดเส้นตั้งฉากกับทางหลวงแผ่นดินหมายเลข๑๑๕๑ ระยะ ๓๐๐ เมตร ตรงจุดขนานกับศูนย์กลางทางหลวงแผ่นดินหมายเลข ๑ (ถนนพหลโยธิน)ระยะ ๕๐๐ เมตร เป็นเส้นตรงไปทางทิศตะวันออก จดกับทางหลวงแผ่นดินหมายเลข ๑(ถนนพหลโยธิน) ฟากตะวันตกด้านตะวันออก จดถนนทางหลวงแผ่นดินหมายเลข ๑ (ถนนพหลโยธิน)ฟากตะวันตกด้านใต้ จดแนวเขตโรงเรียนบ้านดู่(สหราษฎร์พัฒนาคาร) ทิศเหนือด้านตะวันตก จดเส้นขนานระยะ ๒๐๐ เมตรกับศูนย์กลางถนนทางหลวงแผ่นดินหมายเลข ๑ (ถนนพหลโยธิน) ไปทางทิศเหนือบรรจบกับทางหลวงแผ่นดินหมายเลข ๑๑๕๑ เป็นเส้นตรงเลียบทางหลวงแผ่นดินหมายเลข ๑๑๕๑ฟากเหนือไปทางทิศตะวันตก ระยะ ๕๐๐ เมตร เป็นเส้นตรงไปทางทิศเหนือระยะ ๓๐๐ เมตร ตรงจุดขนานกับศูนย์กลางทางหลวงแผ่นดินหมายเลข ๑ (ถนนพหลโยธิน)ระยะ ๕๐๐ เมตรทั้งนี้ พื้นที่บริเวณที่ ๑ บริเวณที่ ๒บริเวณที่ ๓ และบริเวณที่ ๔ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ ห้ามบุคคลใดก่อสร้างอาคารดังต่อไปนี้(๑)โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) โรงแรม ตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารพาณิชยกรรม ประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพักข้อ ๕ ภายในบริเวณที่ ๒ห้ามบุคคลใดก่อสร้างอาคารใด ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) โรงฆ่าสัตว์(๘) โรงกำจัดขยะมูลฝอย(๙) โรงซื้อขายหรือเก็บเศษวัสดุข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถาน ตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายหรือเก็บเศษวัสดุข้อ ๗ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุข้อ ๘ ภายในพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการขออนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ ให้นายกเทศมนตรีตำบลบ้านดู่รักษาการตามเทศบัญญัตินี้และมีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามเทศบัญญัตินี้ประกาศณ วันที่ ๓ สิงหาคม พ.ศ. ๒๕๕๘พัฒนพงษ์โพธิ์เกตุนายกเทศมนตรีตำบลบ้านดู่[เอกสารแนบท้าย]๑. แผนที่ท้ายเทศบัญญัติเทศบาลตำบลบ้านดู่เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่บางส่วนของเทศบาลตำบลบ้านดู่อำเภอเมืองเชียงราย จังหวัดเชียงราย พ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๑๖ พฤศจิกายน๒๕๕๘ปุณิกา/ตรวจ๑๐ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙๕ ง/หน้า ๔๖/๑๓ พฤศจิกายน ๒๕๕๘